368 
MUSEUM BOTANICUM LUGD.-BAT. 
Ord. Sabiaceae. 
SABIA Coiebr. Flores abortu polygami. Calyx parvus, quin- 
que-rarissime quadripartitus laciniis inaequalibus, praefloratione 
subimbricatis. Petala 5 v. 4, ad basin disci hypogyni quadri- 
v. quinquedentati inserta, calycis laciniis subopposita, praeflo- 
ratione imbricata. Stamina 5 v. 4, cum petalis inserta, iisdem 
opposita et breviora, disci dentibus alterna; filamenta crassius- 
cula, plana; antherae parvae, terminales, ovoideo-didymae, 
biloculares, loculis extrorsum rima longitudinali dehiscentibus. 
Ovarium ovoideo-didymum, biloculare. Ovula in loculis 2 ra- 
rissime 3, angulo interno affixa, campylotropa. Stylus brevis v. 
filiformis, bisulcus; stigmate obtusiusculo, simplici v. didymo. 
Fructus di- v. abortu uni-coccus; coccis drupaceis, subrenifor- 
mibus, putamine compressiusculo, tuberculato-rugoso, mono- 
spermo. Semen nephroideum, ventre affixum. Embryi exalbu- 
minosi erecti conduplicati cotyledones inaequales, crassae, non- 
nihil corrugatae; radicula longa, curvata, infera. — Frutices 
Indiae orientalis, scandentes ; foliis alternis et interdum oppositis, 
simplicibus, integerrimis, venosis; stipulis nullis; floribus axil- 
laribus v. terminalibus, cymoso-paniculatis v. racemosis v. soli- 
tariis, saepe parvis et odoratis. 
Obs. Genus typum parvi Ordinis inter Menispermaceas et Lardiza- 
bolaceas medii exhibens. Auctores alii Terebintkaceis , Sapindaceis alii 
illud annumeravere, etsi tam habitus, quam maxime fructus fabrica affi- 
nitatem cum Menispermaceis indicat. Ab his autem et corolla valde evoluta , 
et praesertim fabrica ovarii insignitur, siquidem in Menispermaceis in 
singulis ovariis s. carpellis ovulum solitarium, in Sabiaceis ad angulum 
internum ovariorum duorum concretorum s. unitorum in quovis bina, rarissime 
terna ovula foventur. Hac in re igitur accedit ad Lardizabolaceas , quae 
tamen et a Menispermaceis et a Sabiaceis copioso seminis albumine dis- 
tinguuntur. In Sabid illud maxime animadvertendum, quod in floribus 
cum petala et stamina, tum etiam laciniae calycis verticillos tres oppo- 
sitos exhibent. In grossificatione carpella dissolvuntur, ut vel stylus in 
centro tanquam processus filiformis simplex persistat , vel singula carpella 
apicem suum stylarem in dissolutione ita comprehendant, ut provecta 
grossificatione in quovis basin versus in ventre apiculus stylaris sit con- 
spicuus. Pendet autem manifesto illa conditio a copulatione minus magisve 
intima duorum carpellorum stylorumque eorum, quae si concreta sunt, 
conditio modo descripta exsistit, sin unita, pars stylaris inter duo car- 
pella immutata persistit. 
913. Sabla lanceolata Colebr. : foliis lanceolatis (4—7 poli. , 
I — 1| poli. latis, petiolo 3 lin.) acuminatissimis; cymis laxe pa- 
nicula tis terminalibus glabris; petalis oblongis attenuatis. Colebr. 
in Transact. Linn. Soc . XII. p. 255. tab. 14. Spr. Syst. V eg. 
I. p. 779. Walp. Bepert. bot. I. p. 557. 1. — In Silhet. 
